Τομ Χανκς

Ο Τομ Χανκς (, γενν. 9 Ιουλίου 1956) είναι διακεκριμένος Αμερικανός ηθοποιός και σκηνοθέτης. Από το 2019 διαθέτει και την ελληνική υπηκοότητα.

Δούλεψε στην τηλεόραση και σε οικογενειακές κωμωδίες, ενώ έγινε ευρύτερα γνωστός με την ταινία Μπιγκ (Big) το 1988, πριν επιτύχει και σαν δραματικός ηθοποιός σε επιτυχημένες ταινίες όπως Φιλαδέλφεια (Philadelphia, 1993) και Φόρεστ Γκαμπ (Forrest Gump, 1994) για τις οποίες κέρδισε συνεχόμενα το βραβείο Όσκαρ Α' Ανδρικού Ρόλου τις χρονιές 1993 και 1994. 

Έχει πρωταγωνιστήσει σε πολλές καλλιτεχνικές και εισπρακτικές επιτυχίες όπως Το Δικό Τους Παιχνίδι (A League of their Own, 1992), Άγρυπνος στο Σιάτλ (Sleepless in Seattle, 1993), Απόλλο 13 (Apollo 13, 1995), Η διάσωση του στρατιώτη Ράιαν (Saving Private Ryan, 1998), Έχετε Μήνυμα Στον Υπολογιστή Σας (You've Got Mail, 1998), Το Πράσινο Μίλι (The Green Mile, 1999), Ο ναυαγός (Cast Away, 2000), Πιάσε με αν μπορείς (Catch Me If You Can, 2002), Κώδικας Da Vinci (The Da Vinci Code, 2006), Εξαιρετικά δυνατά και απίστευτα κοντά (Extremely Loud and Incredibly Close, 2011) και Captain Phillips (2013). Έχει επίσης δανείσει τη φωνή του στις ταινίες κινουμένων σχεδίων Toy Story (1995), Toy Story 2 (1999) και Toy Story 3 (2010).

Οι συνολικές εισπράξεις των ταινιών του στο αμερικανικό Box Office ξεπερνούν τα 4 δισεκατομμύρια δολάρια.

 Πρώτα χρόνια 
Ο Χανκς γεννήθηκε στο Κόνκορντ της Καλιφόρνια. Ο πατέρας του, Έιμος Μέφορντ Χανκς, ήταν μακρινός απόγονος του Προέδρου Αβραάμ Λίνκολν. Η μητέρα του, Τζάνετ Μέριλιν, εργαζόταν σε νοσοκομείο. Οι γονείς του χώρισαν το 1960 και τα τρία μεγαλύτερα παιδιά της οικογένειας, Σάντρα, Λάρι και Τομ, έμειναν με τον πατέρα τους ενώ ο μικρότερος, Τζιμ, με τη μητέρα τους. Αργότερα οι γονείς του, έκαναν ο καθένας και άλλο γάμο. Η μητριά του Χανκς είχε ήδη πέντε παιδιά από τον πρώτο της γάμο. Χώρισαν μετά από δύο χρόνια. Ο Χανκς σπούδασε θέατρο στο Κολέγιο Chabot στην Καλιφόρνια και δύο χρόνια μετά φοίτησε στο California State University του Σακραμέντο.

 Καριέρα 
 Πρώτα επαγγελματικά βήματα 
Το 1979, ο Χανκς πήγε στη Νέα Υόρκη όπου έκανε το κινηματογραφικό του ντεμπούτο στο χαμηλού προϋπολογισμού σλάσερ φιλμ Ο Δολοφόνος με το Στιλέτο (He Knows You're Alone, 1980). Την ίδια χρονιά κέρδισε τον πρωταγωνιστικό ρόλο στην αμερικανική κωμική σειρά Bosom Buddies, η οποία προβαλλόταν για δύο χρόνια. Το 1982 έκανε γκεστ εμφάνιση στην επιτυχημένη σειρά Happy Days. Η συμμετοχή του αυτή, τράβηξε την προσοχή του σκηνοθέτη Ρον Χάουαρντ, ο οποίος εκείνη την περίοδο δούλευε πάνω στο φιλμ Η Γοργόνα (Splash, 1984), μια ρομαντική κωμωδία με θέμα μια γοργόνα που ερωτεύεται έναν άνθρωπο. Ο Χάουαρντ ήθελε τον Χανκς για το ρόλο του αδερφού του πρωταγωνιστή αλλά τελικά κέρδισε τον πρωταγωνιστικό ρόλο. Η ταινία έδωσε στον Χανκς την κατάλληλη ώθηση ώστε να έρθει στο προσκήνιο, αφού αποδείχτηκε μεγάλη εισπρακτική επιτυχία με 69 εκατομμύρια δολάρια στο αμερικανικό box office. Το 1983-1984, ο Χανκς έκανε τρεις γκεστ εμφανίσεις σε μια ακόμη πετυχημένη αμερικανική σειρά Family Ties.

 1986-1991: Οι πρώτες επιτυχίες και αποτυχίες 
Μετά από κάποιες εισπρακτικές αποτυχίες και δύο μέτριες επιτυχίες: Οι Δυο Ατσίδες (Dragnet, 1987) και Το Κελεπούρι (The Money Pit, 1986), ο Χανκς πρωταγωνίστησε στη μεγάλη εισπρακτική επιτυχία Μπιγκ (Big) το 1988. Η ταινία ξεπέρασε τα 150 εκατομμύρια δολάρια παγκοσμίως και έδωσε στον Χανκς την πρώτη του υποψηφιότητα για Όσκαρ Α' Ανδρικού Ρόλου. Ακολούθησαν αρκετές ταινίες που δεν γνώρισαν την ίδια επιτυχία: Μια Γειτονιά Απίθανη (The 'Burbs, 1989), Ο Τζο Ενάντια στο Ηφαίστειο (Joe Versus the Volcano, 1990) και Η Απατηλή Λάμψη της Ματαιοδοξίας (The Bonfire of the Vanities, 1990). Μόνο το Τέρνερ και Χουτς (Turner & Hooch) το 1989 κατάφερε να ξεχωρίσει.

 1992-1995: Δραματικοί ρόλοι 

Ο Χανκς κατάφερε να ανέβει ξανά στην κορυφή με την ταινία Το Δικό Τους Παιχνίδι (A League of Their Own, 1992) με 132 εκατομμύρια δολάρια παγκοσμίως. Η επιτυχημένη εισπρακτική του πορεία συνεχίστηκε το 1993 με το Άγρυπνος στο Σιάτλ (Sleepless in Seattle) και την επόμενη χρονιά με το Φιλαδέλφεια (Philadelphia). Στο Φιλαδέλφεια υποδύθηκε έναν ομοφυλόφιλο δικηγόρο που έχει προσβληθεί από AIDS. Για το ρόλο έχασε 15 κιλά ώστε να φαίνεται άρρωστος. Η ερμηνεία του χάρισε το πρώτο του Όσκαρ Α' Ανδρικού Ρόλου.

Ακολούθησε ο εισπρακτικός και καλλιτεχνικός θρίαμβος του Φόρεστ Γκαμπ (Forrest Gump) το 1994. Ο Χανκς κέρδισε για δεύτερη φορά το Όσκαρ Α' Ανδρικού Ρόλου και παραμένει μέχρι σήμερα ο δεύτερος και τελευταίος ηθοποιός που καταφέρνει να κερδίσει το συγκεκριμένο βραβείο για συνεχόμενη φορά, μετά τον Σπένσερ Τρέισι τις χρονιές 1937-1938.

Το 1995 ξανασυνεργάστηκε με το Ρον Χάουαρντ στην ταινία Απόλλο 13 (Apollo 13) στο ρόλο του αστροναύτη Τζιμ Λόβελ. Η ταινία αλλά και οι ερμηνείες των ηθοποιών απέσπασαν πολύ καλά σχόλια. Το καστ αποτελούνταν από τους Κέβιν Μπέικον, Μπιλ Πάξτον, Γκάρι Σινίζ, Εντ Χάρις και Κάθλιν Κουίνλαν. Η ταινία απέσπασε 9 υποψηφιότητες για Όσκαρ κερδίζοντας δύο βραβεία. Την ίδια χρονιά δάνεισε τη φωνή του στο Σερίφη Γούντι στη μεγάλη επιτυχία της Pixar Toy Story.

 1996-1999: Σκηνοθεσία και παραγωγή ταινιών 
Το 1996 ο Χανκς έκανε το σκηνοθετικό του ντεμπούτο στην ταινία That Thing You Do!. Μαζί με τον παραγωγό Γκάρι Γκέτζμαν ίδρυσαν την κινηματογραφική και δισκογραφική εταιρία Playtone. Ο Χανκς συμμετείχε στη παραγωγή, στο σενάριο και στη σκηνοθεσία στη σειρά-ντοκιμαντέρ 12 επεισοδίων Από τη Γη στη Σελήνη (From the Earth to the Moon, 1998) που εξιστορούσε τα διαστημικά προγράμματα μέσω των Νιλ Άρμστρονγκ και Τζιμ Λόβελ. Η βραβευμένη με Έμμυ και Χρυσή Σφαίρα σειρά στοίχισε 68 εκατομμύρια δολάρια, μία από τις ακριβότερες παραγωγές στην αμερικανική τηλεόραση.

Η επόμενη ταινία του Χανκς δεν ήταν λιγότερο ακριβή. Για το Η διάσωση του στρατιώτη Ράιαν (Saving Private Ryan, 1998) συνεργάστηκε με το σκηνοθέτη Στίβεν Σπίλμπεργκ. Απέσπασε εξαιρετικές κριτικές και θεωρείται μια από τις καλύτερες πολεμικές ταινίες. Χάρισε στον Σπίλμπεργκ το δεύτερο Όσκαρ Σκηνοθεσίας και στον Χανκς μια ακόμη υποψηφιότητα για το βραβείο Α' Ανδρικού Ρόλου. Την ίδια χρονιά ξανασυνεργάστηκε με τη Μεγκ Ράιαν στην εισπρακτική επιτυχία Έχετε Μήνυμα Στον Υπολογιστή Σας (You've Got Mail). Το 1999 πρωταγωνίστησε στην κινηματογραφική μεταφορά του βιβλίου του Στίβεν Κινγκ με τον ίδιο τίτλο Το Πράσινο Μίλι (The Green Mile) και επέστρεψε ως Σερίφης Γούντι στο Toy Story 2.

 2000-2010: Επόμενες δουλειές 
To 2000 κέρδισε Χρυσή Σφαίρα και υποψηφιότητα για Όσκαρ στην ταινία Ο ναυαγός (Cast Away) σε σκηνοθεσία Ρόμπερτ Ζεμέκις. Την επόμενη χρονιά συμμετείχε στη σκηνοθεσία και στην παραγωγή της βραβευμένης με Χρυσή Σφαίρα μίνι σειράς Στην Πρώτη Γραμμή. Το 2002 πρωταγωνίστησε στην ταινία Ο Δρόμος της Απώλειας (Road to Perdition) του Σαμ Μέντες και ξανασυνεργάστηκε με τον Σπίλμπεργκ στο Πιάσε με αν μπορείς (Catch Me if You Can). Την ίδια χρονιά μαζί με τη σύζυγό του Ρίτα Γουίλσον ανέλαβαν την παραγωγή της μεγάλης εισπρακτικής επιτυχίας Γάμος...αλά Ελληνικά (My Big Fat Greek Wedding). Στην ηλικία των 45 ετών, ο Χανκς έγινε ο νεότερος κάτοχος του βραβείου για τη Συνολική Προσφορά του στον Κινηματογράφο από το Αμερικανικό Ινστιτούτο Κινηματογράφου.

Το 2004 εμφανίστηκε σε τρεις ταινίες: Η Συμμορία των Πέντε (The Ladykillers) των αδερφών Κοέν, The Terminal του Σπίλμπεργκ και Το Πολικό Εξπρές (The Polar Express) του Ζεμέκις. Το 2006 πρωταγωνίστησε στην ταινία Κώδικας Ντα Βίντσι (The Da Vinci Code), βασισμένη στο ομώνυμο βιβλίο του Νταν Μπράουν. Η ταινία έλαβε μικτές κριτικές αλλά έγινε μεγάλη εισπρακτική επιτυχία αποφέροντας πάνω από 750 εκατομμύρια δολάρια παγκοσμίως. Ακολούθησε την επόμενη χρονιά η συνεργασία του με την Τζούλια Ρόμπερτς στο Παιχνίδια Εξουσίας (Charlie Wilson's War) σε σκηνοθεσία Μάικ Νίκολς και σε σενάριο Άρον Σόρκιν. Για την ερμηνεία του έλαβε υποψηφιότητα για Χρυσή Σφαίρα.

Το 2009 εμφανίστηκε στην δεύτερη κινηματογραφική μεταφορά βιβλίου του Νταν Μπράουν Ιlluminati: Οι Πεφωτισμένοι (Angels & Demons). Για την ταινία αυτή ο Χανκς πήρε την υψηλότερη αμοιβή που δόθηκε ποτέ σε ηθοποιό.

Την επόμενη χρονιά ο Χανκς επανέλαβε το ρόλο του ως Σερίφη Γούντι στην τρίτο μέρος της "ιστορίας παιχνιδιών" Toy Story 3.

 2011-σήμερα 
Το 2011 ξανασυνεργάστηκε με την Τζούλια Ρόμπερτς στη δεύτερη σκηνοθετική του απόπειρα στην ταινία Η Περίπτωση Λάρι Κράουν (Larry Crowne). Το 2012 πρωταγωνίστησε με τη Σάντρα Μπούλοκ στην ταινία Εξαιρετικά δυνατά και απίστευτα κοντά (Extremely Loud and Incredibly Close) σε σκηνοθεσία Στίβεν Ντάλντρι και αναμένεται να επαναλάβει το ρόλο του Ρόμπερτ Λάνγκντον στην ταινία Το Χαμένο Σύμβολο (The Lost Symbol). Το 2013 πρωταγωνίστησε στο Captain Phillips. Η ταινία αφηγείται την αληθινή ιστορία του Καπετάνιου Ρίτσαρντ Φίλιπς που υποδύθηκε ο Χανκς, ο οποίος πιάστηκε αιχμάλωτος από Σομαλούς πειρατές το 2009. Ο Χανκς για την ερμηνεία του έλαβε υποψηφιότητα για Χρυσή Σφαίρα και Screen Actors Guild Awards Α' Ανδρικού Ρόλου.

 Παγκόσμιες εισπράξεις 

Ο Χανκς κατατάσσεται στην πρώτη θέση ως ο ηθοποιός με τις περισσότερες εισπράξεις στο box office με 4 δισεκατομμύρια δολάρια παγκοσμίως. Έχει συμμετάσχει σε 17 ταινίες που ξεπέρασαν τα 100 εκατομμύρια δολάρια παγκοσμίως και η μεγαλύτερη εισπρακτική του επιτυχία είναι μέχρι σήμερα το Toy Story 3.

 Προσωπική ζωή 
Ο Χανκς ήταν παντρεμένος με την Αμερικανίδα ηθοποιό Σαμάνθα Λούις από το 1978 ως το 1987. Απέκτησαν δύο παιδιά, ένα γιο τον Κόλιν και μία κόρη την Ελίζαμπεθ Αν. Το 1988 παντρεύτηκε την Ελληνικής καταγωγής ηθοποιό Ρίτα Γουίλσον. Με τη Γουίλσον απέκτησαν δύο γιους, τους Τσέστερ και Τρούμαν.

Το 1988 ο Τομ Χανκς βαφτίστηκε Χριστιανός Ορθόδοξος πριν από το γάμο του με την Ελληνοαμερικανίδα ομότεχνό του Ρίτα Γουίλσον.

Τον Δεκέμβριο του 2019 του αποδόθηκε τιμητικά η ελληνική υπηκοότητα από τον τότε Πρόεδρο της Ελληνικής Δημοκρατίας Προκόπη Παυλόπουλο.

 Φιλμογραφία 
 Κινηματογράφος 
 Έτος Τίτλος Ρόλος Σημειώσεις 1980 Ο Δολοφόνος με το Στιλέτο (He Knows You're Alone) Έλιοτ 1984 Η Γοργόνα (Splash) Άλεν Μπάουερ Πάρτυ για Εργένηδες (Bachelor Party) Ρικ Γκάσκο 1985 Ο Άνθρωπος Με Το Κόκκινο Παπούτσι (The Man with One Red Shoe) Ρίτσαρντ Χάρλαν Ντρου Εθελοντές (Volunteers) Λόρενς Γουάτλι Μπουρν ΙΙΙ 1986 Το Κελεπούρι (The Money Pit) Γουόλτερ Φίλντινγκ Τζούνιορ Nothing in Common Ντέιβιντ Μπάσνερ Every Time We Say Goodbye Ντέιβιντ Μπράντλεϊ 1987 Οι Δυο Ατσίδες (Dragnet) Πεπ Στρίμπεκ 1988 Μπιγκ (Big) Ενήλικος Τζος Μπάσκιν Χρυσή Σφαίρα Α' Ανδρικού Ρόλου - Κωμωδία/ΜιούζικαλΥποψηφιότητα Όσκαρ Α' Ανδρικού Ρόλου Punchline Στίβεν Γκολντ  1989 Τέρνερ & Χουτς (Turner & Hooch) Ντετέκτιβ Σκοτ Τέρνερ Μια Γειτονιά Απίθανη (The 'Burbs) Ρέι Πίτερσον 1990 Ο Τζο Ενάντια στο Ηφαίστειο (Joe Versus the Volcano) Τζο Μπανκς Η Απατηλή Λάμψη της Ματαιοδοξίας (The Bonfire of the Vanities) Σέρμαν Μακόι 1992 Το Δικό Τους Παιχνίδι (A League of Their Own) Τζίμι Ντούγκαν  Radio Flyer Μάικ  1993 Άγρυπνος στο Σιάτλ (Sleepless in Seattle) Σαμ Μπάλντουιν Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ Φιλαδέλφεια (Philadelphia) Άντριου Μπέκετ Όσκαρ Α' Ανδρικού ΡόλουΧρυσή Σφαίρα Α' Ανδρικού Ρόλου - Δράμα 1994 Φόρεστ Γκαμπ (Forrest Gump) Φόρεστ Γκαμπ Όσκαρ Α' Ανδρικού ΡόλουΧρυσή Σφαίρα Α' Ανδρικού Ρόλου - ΔράμαScreen Actors Guild Award Καλύτερης Ανδρικής Ερμηνείας σε Πρωταγωνιστικό ΡόλοΥποψηφιότητα BAFTA Καλύτερου Ηθοποιού σε Πρωταγωνιστικό Ρόλο 1995 Απόλλων 13 (Apollo 13) Τζιμ Λόβελ  Toy Story Σερίφης Γούντι φωνή 1996 That Thing You Do! Κύριος Γούαϊτ σεναριογράφος και σκηνοθέτης 1998 Η διάσωση του στρατιώτη Ράιαν (Saving Private Ryan) Τζον Μίλερ Υποψηφιότητα Όσκαρ Α' Ανδρικού ΡόλουΥποψηφιότητα Χρυσή Σφαίρα Α' Ανδρικού Ρόλου - ΔράμαΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο Έχετε Μήνυμα Στον Υπολογιστή Σας (You've Got Mail) Τζο Φοξ  1999 Toy Story 2 Σερίφης Γούντι φωνή Το Πράσινο Μίλι (The Green Mile) Πολ Έτζκομπ  2000 Ο ναυαγός (Cast Away) Τσακ Νόλαντ Χρυσή Σφαίρα Α' Ανδρικού Ρόλου - ΔράμαΥποψηφιότητα Όσκαρ Α' Ανδρικού ΡόλουΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο 2002 Ο Δρόμος της Απώλειας (Road to Perdition) Μάικλ Σάλιβαν  Πιάσε με αν μπορείς (Catch Me If You Can) Πράκτορας FBI Καρλ Χανράτι 2004 The Terminal Βίκτωρ Ναβόρσκι Η Συμμορία των Πέντε (The Ladykillers) Καθηγητής Ντορ Το Πολικό Εξπρές (The Polar Express) Άγιος Βασίλης, Ελεγκτής και άλλους ρόλους  2006 Κώδικας Da Vinci (The Da Vinci Code) Ρόμπερτ Λάνγκντον Αυτοκίνητα (Cars) Σερίφης Γούντι κάμεο εμφάνιση - φωνή 2007 The Simpsons Movie Τομ Χανκς φωνή Παιχνίδια Εξουσίας (Charlie Wilson's War) Τσάρλι Γουίλσον Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ 2008 Ο Σπουδαίος Μπακ Χάουαρντ (The Great Buck Howard) Κύριος Γκέιμπλ 2009 Illuminati: Οι Πεφωτισμένοι (Angels & Demons) Ρόμπερτ Λάνγκντον 2010 Toy Story 3 Σερίφης Γούντι φωνή 2011 Η Περίπτωση Λάρι Κράουν (Larry Crowne) Λάρι Κράουν σκηνοθέτης, σεναριογράφος, παραγωγός2012 Εξαιρετικά δυνατά και απίστευτα κοντά (Extremely Loud and Incredibly Close) Τόμας Σελ  Cloud Atlas Δόκτωρ Χένρι Γκους/Ισαάκ Σακς/Ντέρμοτ Χόγκινς/Ζάκρι Μπέιλι	2013 Captain Phillips Καπετάνιος Ρίτσαρντ Φίλιπς Υποψηφιότητα Χρυσή Σφαίρα Α' Ανδρικού Ρόλου - ΔράμαΥποψηφιότητα BAFTA Καλύτερου Ηθοποιού σε Πρωταγωνιστικό ΡόλοΥποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο Η Μαγική Ομπρέλα (Saving Mr. Banks) Γουόλτ Ντίσνεϊ2015Η γέφυρα των κατασκόπωνΤζέιμς Ντόνοβαν2016Ένα ολόγραμμα για τον βασιλιάΆλαν Κλέι2016InfernoΡόμπερτ Λάνγκντον2016SullyΤσέσλι Σαλενμπέργκερ2017  The Circle Eamon Bailey 2017  The Post: Απαγορευμένα Μυστικά‎   Μπεν ΜπράντλιΥποψηφιότητα Χρυσή Σφαίρα Α' Ανδρικού Ρόλου - Δράμα2019Toy Story 4Γούντιφωνή2020News of the WorldCaptain Jefferson Kyle Kidd2021FinchΦιντς Γουάινμπεργκ2022ElvisΣυνταγματάρχης Τομ Πάρκερ2022ΠινόκιοΤζεπέτο2022Ένας άνθρωπος που τον έλεγαν ΌτοΌτο Άντερσον2023Asteroid CityΣτάνλεϊ Ζακ

 Τηλεόραση 
 Έτος Τίτλος Ρόλος Σημειώσεις 1980 Το πλοίο της αγάπης (The Love Boat) Ρικ Μάρτιν τηλεοπτική σειρά (1 επεισόδιο) 1980–1982 Bosom Buddies Κιπ Γουίλσον τηλεοπτική σειρά (37 επεισόδια) 1982 Taxi Γκόρντον τηλεοπτική σειρά (1 επεισόδιο) Mazes and Monsters Ρόμπι Γουίλινγκ τηλεταινία Happy Days Δόκτωρ Ντουέιν Τουίτσελ τηλεοπτική σειρά (1 επεισόδιο) 1983 Family Ties Νεντ τηλεοπτική σειρά (3 επεισόδιο) 1994 Vault of Horror I  τηλεταινία - σκηνοθεσία 1998 Από τη Γη στη Σελήνη (From the Earth to the Moon) Αφηγητής μίνι σειρά - παραγωγή, σκηνοθεσία, σενάριο 2001 Στην Πρώτη Γραμμή (Band of Brothers)
| 
| μίνι σειρά - παραγωγή, σκηνοθεσία, σενάριο 
|-
| 2002
| The Rutles 2: Can't Buy Me Lunch| Συνεντευξιαζόμενος
|
|-
| 2006–2011
| Big Love| 
| τηλεοπτική σειρά - παραγωγή
|-
| 2008
| John Adams| 
| μίνι σειρά - παραγωγή
|-
| 2010
| The Pacific| Αφηγητής
| μίνι σειρά - παραγωγή
|-
| 2015
| The Thundermans ''  

 Παραπομπές 

 Εξωτερικοί σύνδεσμοι 

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Πολιτογραφημένοι πολίτες της Ελλάδας
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)